《方丘生隐居玄洲题曰小蓬莱》
明代·陈谟

玄洲故是小蓬莱，鳌背烟消五色开。月鼎云中分药送，蓬头海外寄书来。

晴沙金屑眠龙子，芝草瑶芳养鹤胎。已办游山青竹杖，还能酌我紫霞杯。

作者简介：（1305—1400）元明间江西泰和人，字一德。幼能诗文，尤精经学，旁及子史百家。隐居不求仕，而究心经世之务。尝谓学必敦本，必先变化气质，若礼乐、刑政、钱谷、甲兵、度数之详，亦不可不讲习。洪武初征至京师议礼，宋濂等请留为国学师，引疾辞。家居教授，屡应聘为江浙考试官。学者称海桑先生。有《海桑集》。